**«В.К.Степанов аатынан культура уонна спорт эстафетата»**

**61-с төгүлүн ыытыллар фестиваль**

**Б А Л А Һ Ы А Н Н Ь А Т А**

2017 сылга Россияҕа Экология, Саха республикатыгар Ыччат сыла биллэриллэрэ күүтүллэр. Үбүлүөйдээх 60 сыл эстафета тэрээһиннэрин чэрчитинэн бары нэһилиэктэргэ “Культура уонна спорт эстафетата – көлүөнэлэр духуобунай алтыһыылара” диэн ыйытык нэһилиэнньэ ортотугар ыытыллыбыта. Манна кыттыыны ылбыт дьон үксүлэрэ, эстафета курдук общественнай хамсааһын салгыы ыытыллара наадалаах диэн бэлиэтээбитэ. Итиэннэ саҥа көрүҥнэри киллэриэххэ, баһылыахха диэн этиилэргэ олоҕуран уонна республика сорох улуустарыгар мюзикл курдук жанрга балайда үлэ ыытыллыбытын сэҥээрэн, биһиги да холонон көрөр сыалы туруордубут. Мюзикл – бу олус интэриэһинэй, сэргэх уонна биир уустук көрүҥ буолар. Онон Мэҥэ-Хаҥалас улууһун үтүө үгэһэ 61-с төгүлүн ыытыллар Культура уонна спорт эстафетата «Ырыа айыллар ылланаары!» диэн девизтээх мюзикл жанрынан ыытыллар. Эстафета көрүҥэ нэһилиэнньэ этиитигэр, санаатыгар тирэҕирэн оҥоһулунна.

**Эстафета сыала-соруга:**

- Культура уонна спорт Эстафетата киэҥ далааһыннаах, элбэх кыттааччыылаах, эстафета бары көрүҥнэригэр чуолаан ыччат дьон өрө көтөҕүллүүлээхтик кытталларын ситиһии буолар;

- Эстафета иитэр-үөрэтэр суолтатын дириҥник өйдөөн, идеологическай өйү-санааны иҥэрэр, патриотическай тыыны уһугуннарар, чөл олоҕу түстүүр үтүө үгэс буоларын үүнэр көлүөнэҕэ иҥэрии;

- Саха ырыаларын киэҥ араҥаҕа тарҕатыы, дьоҥҥо-сэргэҕэ билиһиннэрии

**Эстафета көрүҥнэрэ:**

1. Уус-уран самодеятельность- МЮЗИКЛ.
2. Уус-уран оҥоһуктар быыстапкалара.
3. Спортивнай күрэхтэһиилэр.

**Уус-уран самодеятельность биир бастыҥ көрүҥэ –МЮЗИКЛ**

МЮЗИКЛ – ханнык баҕарар ырыаларга туруоруллара көҥүл. Мэҥэ-Хаҥалас мелодистарын ырыаларыгар туруоруллубут мюзикл биһирэнэр. Мюзикл биир эбэтэр, хас да мелодист ырыаларыгар туруоруллуон сөп. Мюзиклга тематын, идеятын арыйар биир чаастан итэҕэһэ суох, 1 ч. 30 мүн. ордуга суох көҥүл туруоруу ирдэнэр.

Нэһилиэккэ үлэлии олорор коллективтар, ансаамбыллар кытталлара,Фольклор көрүІнэрэ киирэллэрэр булгуччулаах.

Дьүүллүүр сүбэ сыаналыыр критерийдэрэ:

* Толоруу маастарыстыбата;
* Мюзикл ис хоһоонун арыйыы;
* Сценическэй көстүүмнэр;
* Сценическэй культура;
* Мюзиклы туруоруу режиссурата.

Мюзиклга киирбит нүөмэрдэр барыта сыаналаналлар. Дьүүллүүр сүбэҕэ мюзикл программата, сценарийа туттарыллар.

**Эстафета 61 сылыгар анаммыт уус-уран быыстапка**

Уус-уран быыстапкаҕа кыттааччылар саастара хааччахтаммат. Саха национальнай көрүҥнэригэр болҕомтону күүһүрдүү үлэтэ салҕанар.

Тимиргэ биир маастартан - быһах, хомус, батыйа, ковка көрүҥнэригэр элбэх үлэни туруораллара ирдэнэр.

Саха иһиттэригэр биир маастартан – чорооннор, кытыйалар араас көрүҥнэрин улаханатыттан кыратыгар тиийэ элбэх үлэни туоруораллара ирдэнэр

Туоска – саха тардиционнай иһиттэрин, малларын мэһэмээниттэн саҕалаан ыаҕыйатыгар тиийэ төһө кыалларынан саҥа үлэлэр туоруоруллаллара биһирэнэр.

Толору ат симэҕин комплега туруоруллара биһирэнэр.

Саха тардиционнай ньыматынан тигиллибит улахан көбүөрдэр, олбохтор (кыбытыы, сиинньэлээн тигиигэ, сахалыы төрүт быысапка, оҕуруонан) киэргэтиллибит буолуохтарын сөп.

Саха традиционнай таҥаһыгар толору комплектарга үлэ ирдэнэр

Сиэлтэн, кылтан үлэлэргэ – сөрүөлэр, олбохтор уо.д.а. көрүҥнэр киирэллэр.

Муос, туой, ювелирнай оҥоһуктарга үлэлэр салгыы ыытыллаллар.

Урукку үлэлэри туруорбаккыт, сыаналамматтар.

Макраме, сап араас көрүҥнэриттэн баайыы, өрүү, бэлэм быысапка үлэлэрэ уонна маскарааттар, сценаҕа, бырааһынньыкка кэтиллэр таҥастар туруоруллубаттар.

**Дьүүллүүр сүбэ сыанабылын критерийдэрэ:**

* Быыстапка ис хоһоонун арыйыы;
* Оҥоһуктар маастарыстыбаларын, хаачыстыбатын таһыма;
* Жанр арааһа учуоттанар.

**Оһуокай**

Биһиги улууспутугар оһуокайы сөргүтүү үлэтэ былааннаахтык салгыы ыытыллар.Быйылгы эстафетаҕа оһуокайы 3 көлүөнэ таһаарар. Эдэр дьон 18-35 диэри саастаахтарга, орто саастаахтар 35-тэн 50 сааска диэри уонна 50-тэн үөһэ саастаахтар кытталлар. Бириэмэлэрэ 30 мүн. Итэҕэһэ суох буолуохтаах. Мэҥэлии оһуокай, илин эҥэр улуустар оһуокайдарыттан толоруллаллара ирдэбил быһыытынан турар.

Оһуокай түһүлгэтин бириэмэтин аттаран туспа тэрийэҕит, ол эбэтэр мюзиклга холбообоккут. Оһуокай туспа көрүҥ быһыытынан киирбэт, сыанабыла уопсай баалга туспа нүөмэр курдук эбиллэн биэриэҕэ.

**Сыаналааһын критерийдэрэ:**

* Этэр тылын чуолкай иһиллиитэ, култуурата;
* Оһуохай тылын этээччи туттан-хаптан сылдьыыта, таҥаһа-саба, куолаһын кэрэтэ-чуора;
* Түһүлгэ киэҥэ, элбэх дьону хабааһын.

**Фитнес туһунан**

Фитнескэ күрэхтэһии Эстафета саҕаланыан иннинэ 4 бөлөҕүнэн олунньу 4 күнүгэр анал программанан Аллараа-Бэстээхтээҕи Транспортнай техникум спортивнай саалатыгар кииннэнэн ыытыллыаҕа. Түмүгү таһаарыыга идэтийбит судейскай коллегия үлэлиэҕэ. Ол иннинэ практическай семинардар ыытыллыахтара, балаһыанньата эрдэ түҥэтиллиэҕэ. Туһааннаах очколар спортивнай күрэхтэһиилэр боротокуолларыгар киирэн биэриэхтэрэ.

**Тэрээһин үлэ:**

* Суолга куттал суох буолуутун инниттэн нэһилиэк баһылыктарын болҕомтолоругар: Эстафета кыттыылаахтарын автобуһунан таһыы ирдэнэрин учуоттуургутугар. Автобустар оҥоһуллубут графигынан тыырыллыахтара.
* Оскуола оҕолоро культурнай тэрээһиннэргэ кыттыбаттар.
* Видеонан уһулуу булгуччулаах – 2 экз. 1 экз. Культура управлениетыгар ИМК фондаҕа специалиһыгар туттарыллар.
* Кэлии-барыы ороскуота, транспорынан хааччыйыы – МТ дьаһалталара быһаараллар.
* Билиэттэн киирбит харчыны көрсөр нэһилиэк культурнай киинэ 100 % ылар. Билиэт олохтоох дьаһалтанан быһаарыллар.
* Кэлбит ыалдьыттары көрсүү, итии чэйинэн хааччыйыы, тиийбит нэһилиэккэ кэнсиэри ыытарыгар усулуобуйаны тэрийии, күрэхтэһии буолар миэстэтин бэлэмнээһин үгэс курдук олохтоохтор тэрийэллэр.

Нэһилиэктэр икки ардыларыгар барыы графига 4 бөлөҕүнэн Эстафета сүрүн тэрийээччитэ культура уонна духуобунай сайдыы салалтатын иһинэн оҥоһуллуоҕа. Эстафетаны 2016 сыл кыайыылаах нэһилиэктэрэ саҕалыыллар.

**Быһаарыы:** 61-с Эстафета хас биирдии көрүҥүн аайы сыана туруоҕа.

Бааллар тэҥнэһэр түгэннэригэр уус-уран самодеятельноска үрдүк баалы ылбыт нэһилиэк кыайыылаах тахсар.

Дьүүллүүр сүбэ быһаарыыта бүтэһиктээх.

**Наҕараадалааһын**

Бөлөхтөрүнэн 3 бастакы миэстэлэри ылбыт нэһилиэктэргэ Дьокуускай куоракка үгэс буолбут Мэнэ-Ханалас күннэригэр улуус дьаһалтатын грамоталара, дипломнара, анал кубоктар, харчынан бириэмийэлэр туттарыллыахтара.

**В.К.Степанов аатынан «Культура уонна спорт Эстафетата“**

**61-с фестиваль айанныыр графига**

 **1 бөлөх**

Олунньу 16 күнэ – Табаҕа – Төҥүлүгэ

Олунньу 18 күнэ – Төҥүлү - Төхтүргэ

Олунньу 20 күнэ – Төхтүр – А-Бэстээххэ

Олунньу 22 күнэ – А-Бэстээх - Павловскайга

Олунньу 24 күнэ – Павловскай - Табаҕаҕа

**2 бөлөх**

Олунньу 16 күнэ - Бүтэйдээх - Хаптаҕайга

Олунньу 18 күнэ – Хаптаҕай - Балыктаахха

Олунньу 20 күнэ – Балыктаах - Хараҕа

Олунньу 22 күнэ - Хара - Хорообукка

Олунньу 24 күнэ – Хорообут – Чыамайыкыга

Олунньу 26 күнэ – Чыамайыкы - Нуораҕанаҕа

Олунньу 28 күнэ – Нуораҕана - Лоомтукаҕа

Кулун тутар 2 күнэ – Лоомтука - Бүтэйдээххэ

**3 бөлөх**

Олунньу 16 күнэ – Тиэлиги - Сыымахха

Олунньу 18 күнэ – Сыымах – Наахараҕа

Олунньу 20 күнэ – Наахара - Чүүйэҕэ

Олунньу 22 күнэ – Чүүйэ - Мэлдьэхсигэ

Олунньу 24 күнэ – Мэлдьэхси - Бэдьимэҕэ

Олунньу 26 күнэ – Бэдьимэ - Тумулга

Олунньу 28 күнэ – Тумул - Алтаҥҥа

Кулун тутар 2 күнэ - Алтан - Тиэлигигэ

**4 бөлөх**

Олунньу 16 күнэ – Моорук - Бөкөҕө

Олунньу 18 күнэ – Бөкө - Маттаҕа

Олунньу 20 күнэ – Матта - Хаатылымаҕа

Олунньу 22 күнэ – Хаатылыма - Дойдуга

Олунньу 24 күнэ – Дойду - Бырамаҕа

Олунньу 26 күнэ – Бырама - Ороссолуодаҕа

Олунньу 28 күнэ – Ороссолуода - Таракка

Кулун тутар 2 күнэ – Тарат - Томторго

Кулун тутар 4 күнэ – Томтор – Моорукка